Greek Legal Document

Category: 108

Content:
6. ΑΝΑΓΚ. ΝΟΜΟΣ της 19/19 Νοεμ. 1935 (Φ.Ε.Κ. 574) Περί αντικαταστάσεως της κλάσεως 160 α’ του τελωνειακού δασμολογίου εισαγωγής κλπ. Άρθρ.1.-Η κλάσις 160α’ του τελωνειακού δασμολογίου εισαγωγής αντικαθίσταται ως εξής: «160 α Χημικά λιπάσματα: 1)Φωσφορικά απλά ή μικτά εμπεριέχοντα φωσφορικόν οξύ (Ρ2Ο5) διαλυτόν εν ύδατι ή εν κιτρική αμμωνία 100 χιλιόγρ. δραχμαί μεταλλικαί 3 μέγιστος, 2 ελάχιστος. 2)Κυαναμίδη δασμός κατά 100 χιλιογρ. μεταλλικαί δρχ. 2 μέγιστος, 1 ελάχιστος. 3)Πρώται ύλαι χρήσιμοι δια την κατασκευήν χημικών λιπασμάτων, μη αλλαχού κατονομαζόμεναι, ως και ζωϊκά ή φυτικά λιπάσματα δασμός κατά 100 χιλιόγρ. δραχμαί μεταλλικαί 1 μέγιστος, ατελή ελάχιστος. 4)Θειϊκόν κάλιον, χλωριούχον κάλιον δασμός κατά 100 χλιογρ. δραχμαί μεταλλικαί 1 μέγιστος, ατελή ελάχιστος. Σημείωσις: Αι διατάξεις της πρώτης παραγράφου του άρθρ. 6 του Νόμ. 527 της 27/31 Δεκ. 1914 «περί εμπορίας των χημικών λιπασμάτων» δεν εφαρμόζεται όσον αφορά τα εν τη κλάσει 160 α’ χημικά λιπάσματα κατά την εκ της αλλοδαπής εισαγωγήν των». 16.Δ.ε.3-6 Λιπάσματα Άρθρ.2.-Το άρθρ. 2 του Νόμ. 5198 καταργείται. Άρθρ.3.-(Αντικαθίσταται το άρθρ. 3 του Νόμ. 5198, όπερ κατηργήθη είτα δια του Α.Ν. 562/1937). Άρθρ.4-7.(Κατηργήθησαν δια του άρθρ. 8 του Α.Ν. 562/37 καταργηθέντος είτα και τούτου υπό του Νόμ. 760/48). Άρθρ.8.-Το άρθρ. 3 του Νόμ. 5198 καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ως αύτη συνέλθη.